

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL KOMPENSUOJAMOJO VAISTINIO PREPARATO *NATALIZUMABUM* SKYRIMO SĄLYGŲ**

2015 m. kovo 23 d. Nr. V-396

Vilnius

Siekdama užtikrinti tinkamą kompensuojamųjų vaistinių preparatų skyrimą ir efektyvų Privalomojo sveikatos draudimo fondo biudžeto lėšų naudojimą,

n u s t a t a u, kad iki bus patvirtinti Išsėtinės sklerozės gydymo ligą modifikuojančiais vaistais, kompensuojamais iš Privalomojo sveikatos draudimo fondo biudžeto, skyrimo tvarkos aprašo, patvirtinto Lietuvos Respublikos sveikatos apsaugos ministro 2008 m. rugpjūčio 1 d. įsakymu Nr. V-729 „Dėl Išsėtinės sklerozės gydymo ligą modifikuojančiais vaistais, kompensuojamais iš Privalomojo sveikatos draudimo fondo biudžeto, skyrimo tvarkos aprašo patvirtinimo“, pakeitimai, vaistinis preparatas *Natalizumabum,* 100 mg injekciniai (*Tysabri* 300mg/15ml koncentratas infuziniam tirpalui N1 x 15 ml (20 mg/ml) (BIOGEN IDEC LTD, Didžioji Britanija),skirtas išsėtinei sklerozei (TLK-10-AM kodas G35) gydyti, kuris Lietuvos Respublikos sveikatos apsaugos ministro 2015 m. vasario 19 d. įsakymu Nr. V-226 „Dėl Lietuvos Respublikos sveikatos apsaugos ministro 2014 m. kovo 27 d. įsakymo Nr. V-413 „Dėl 2014 m. kompensuojamųjų vaistinių preparatų kainyno patvirtinimo“ pakeitimo“ įrašytas į 2014 m. kompensuojamųjų vaistinių preparatų kainyną, turi būti skiriamas pagal registruotas vaistinio preparato indikacijas.

Sveikatos apsaugos ministrė Rimantė Šalaševičiūtė